pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-”คารม“ เผย แรงงานต่างด้าว สัญชาติกัมพูชา ลาว เมียนมา เตรียมเฮ กลับบ้านร่วมประเพณีสงกรานต์ 1 เม.ย.- 15 พ.ค. ไม่ต้องขอ Re-entry
วันเสาร์ที่ 16 มีนาคม 2567
16/03/2567
”คารม“ เผย แรงงานต่างด้าว สัญชาติกัมพูชา ลาว เมียนมา เตรียมเฮ กลับบ้านร่วมประเพณีสงกรานต์ 1 เม.ย.- 15 พ.ค. ไม่ต้องขอ Re-entry
”คารม“ เผย แรงงานต่างด้าว สัญชาติกัมพูชา ลาว เมียนมา เตรียมเฮ กลับบ้านร่วมประเพณีสงกรานต์ 1 เม.ย.- 15 พ.ค. ไม่ต้องขอ Re-entry
วันนี้ (16 มี.ค. 67) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า คณะกรรมการนโยบายการบริหารจัดการการทํางานของคนต่างด้าว (คบต.) โดยมี นายพิพัฒน์ รัชกิจประการ รัฐมนตรีว่าการกระทรวงแรงงาน เป็นประธานเห็นชอบพิจารณาผ่อนผันให้แรงงานต่างด้าวสัญชาติกัมพูชา ลาว เมียนมา เดินทางกลับประเทศเพื่อร่วมงานประเพณีสงกรานต์ประจําปี 2567 ระหว่างวันที่ 1 เมษายน - 15 พฤษภาคม 2567 โดยยกเว้นค่าธรรมเนียมในการเข้า-ออก
นายคารม กล่าวว่า ผู้ได้รับการผ่อนผันจะต้องเป็นแรงงานสัญชาติกัมพูชา ลาว เมียนมา ที่ถือหนังสือเดินทาง หรือเอกสารใช้แทนหนังสือเดินทาง ที่ได้รับการตรวจลงตรา (VISA) ประเภทคนอยู่ชั่วคราว (Non L-A Visa) รวมถึงผู้ติดตามซึ่งเป็นบุตรของแรงงานต่างด้าวดังกล่าวที่อายุไม่เกิน 18 ปี และระยะเวลาการอนุญาตให้อยู่ในราชอาณาจักร ต้องมีอายุเหลืออยู่ไม่น้อยกว่าวันที่ 15 พฤษภาคม 2567ทั้งนี้ เพื่อเป็นขวัญกําลังใจในการทํางาน ให้พี่น้องแรงงานประเทศเพื่อนบ้านที่มาทํางานในประเทศไทย สําหรับผู้ที่เดินทางในช่วงระยะเวลาผ่อนผันเจ้าหน้าที่จะประทับตราอนุญาตให้เดินทางออก - เข้าราชอาณาจักรในหนังสือเดินทาง เอกสารใช้แทนหนังสือเดินทาง โดยไม่ต้องยื่นคําขออนุญาตเพื่อกลับเข้ามาในราชอาณาจักรอีก (Re-Entry Permit) แต่หากประสงค์จะเดินทางกลับเข้าประเทศไทยหลังจากวันที่ 15 พฤษภาคม 2567 หรือยังไม่ทราบกําหนดการเดินทางกลับเข้าประเทศไทยที่แน่ชัด จะต้องยื่นคําขอ Re-Entry ตามปกติ มิฉะนั้นการอนุญาตให้อยู่ในราชอาณาจักรของคนต่างด้าวผู้นั้นเป็นอันสิ้นสุด
“กรมการจัดหางาน กระทรวงแรงงานจะเสนอต่อคณะรัฐมนตรีเพื่อขอความเห็นชอบ ในระหว่างนี้กระทรวงมหาดไทย สํานักงานตรวจคนเข้าเมือง จะเร่งยกร่างกฎกระทรวงและประกาศกระทรวงมหาดไทย ให้แล้วเสร็จและแจ้งแนวทางให้นายจ้าง สถานประกอบการ และแรงงาน 3 สัญชาติทราบต่อไป“ นายคารม กล่าว
รัฐบาลไทย-ข่าวทำเนียบรัฐบาล-"ทปษ.บุญสิงห์" ลงพื้นที่ตรวจติดตามความพร้อมเส้นทางการส่งออกสินค้าด้านปศุสัตว์ ไทย-ลาว-จีน
วันเสาร์ที่ 16 มีนาคม 2567
"ทปษ.บุญสิงห์" ลงพื้นที่ตรวจติดตามความพร้อมเส้นทางการส่งออกสินค้าด้านปศุสัตว์ ไทย-ลาว-จีน
"ทปษ.บุญสิงห์" ลงพื้นที่ตรวจติดตามความพร้อมเส้นทางการส่งออกสินค้าด้านปศุสัตว์ ไทย-ลาว-จีน
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ลงพื้นที่ตรวจเยี่ยมสถานที่ขนส่งสัตว์มีชีวิต อําเภอเชียงแสน จังหวัดเชียงราย เพื่อรองรับการค้าด้านปศุสัตว์ ไทย-ลาว-จีน โดยมีนายสัตวแพทย์บุญญกฤช ปิ่นประสงค์ รองอธิบดีกรมปศุสัตว์ และนายสุรพล  ธัญญเจริญ ปศุสัตว์เขต 5 และนายพืชผล น้อยนาฝาย ปศุสัตว์จังหวัดเชียงราย นายโชคชัย วงละคร หัวหน้าด่านกักกันสัตว์เชียงราย ให้การต้อนรับ และร่วมให้ข้อมูลในการตรวจราชการ
สําหรับเส้นทางรองรับการค้าด้านปศุสัตว์ ไทย-ลาว-จีน ขนส่งทางน้ํา ประกอบด้วย 2 เส้นทาง ดังนี้ 1) ท่าปศุสัตว์เชียงแสน ด่านกักกันสัตว์เชียงราย  เป็นสถานที่ดําเนินการของผู้ส่งออกสินค้าเกษตรและอาหารที่สําคัญ เช่น สัตว์มีชีวิต และผลิตภัณฑ์ ไทยมีมาตรการควบคุมป้องกันการระบาดโรคที่เข้มงวด ไทยมีระบบควบคุม ป้องกันโรคระบาดสัตว์ที่ผ่านเข้าออกประเทศ และ 2) ท่าเรือห้าเชียงเทรดดิ้ง อําเภอเชียงแสน ท่าขนถ่ายสินค้าด้านปศุสัตว์ (โค-กระบือ-แพะ แกะ-สุกร-สัตว์ปีก) ของเอกชน
ทั้งนี้ แผนในอนาคตการพัฒนาท่าปศุสัตว์เชียงแสน ด่านกักกันสัตว์เชียงราย ทางภาครัฐสนับสนุนให้เป็นทางนําเข้าส่งออกสัตว์มีชีวิตในช่องทางนี้ต่อไป ยกระดับท่าปศุสัตว์เชียงแสนเพื่อรองรับการเป็นท่านําเข้า-ส่งออกสินค้าปศุสัตว์ตามมาตรฐานสากล และถูกต้องตามระเบียบของกรมปศุสัตว์ เพื่อเตรียมพร้อมสําหรับรองรับการส่งออกสินค้าปศุสัตว์ไปยังประเทศลาว-จีน
รัฐบาลไทย-ข่าวทำเนียบรัฐบาล-“รองนายกฯสมศักดิ์” เผย คณะกรรมการผู้สูงอายุแห่งชาติ เคาะเลือก”ธนินท์ เจียรวนนท์” เป็นผู้สูงอายุแห่งชาติ ประจำปี 2567 หนุน เดินหน้า”ธนาคารเวลา” หวังรองรับสังคมสูงวัย
วันเสาร์ที่ 16 มีนาคม 2567
16/03/2567
“รองนายกฯสมศักดิ์” เผย คณะกรรมการผู้สูงอายุแห่งชาติ เคาะเลือก”ธนินท์ เจียรวนนท์” เป็นผู้สูงอายุแห่งชาติ ประจําปี 2567 หนุน เดินหน้า”ธนาคารเวลา” หวังรองรับสังคมสูงวัย
“รองนายกฯสมศักดิ์” เผย คณะกรรมการผู้สูงอายุแห่งชาติ เคาะเลือก”ธนินท์ เจียรวนนท์” เป็นผู้สูงอายุแห่งชาติ ประจําปี 2567 หนุน เดินหน้า”ธนาคารเวลา” หวังรองรับสังคมสูงวัย ปลื้ม เริ่มทําแล้ว 80 พื้นที่ ชี้ เป็นการบริการคนอื่นเพื่อเก็บเวลา มาใช้ยามจําเป็น
วันที่ 16 มีนาคม 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสเป็นประธานการประชุมคณะกรรมการผู้สูงอายุแห่งชาติ เพื่อพิจารณาการขับเคลื่อนนโยบายการดําเนินงานด้านผู้สูงอายุ พร้อมรับทราบข้อเสนอเชิงนโยบายวิกฤตประชากรและสังคมสูงวัย และข้อเสนอเชิงนโยบายต่อการขับเคลื่อนสังคมสูงวัย โดยมีการนําเสนอเรื่องที่น่าสนใจ คือ ธนาคารเวลารองรับสังคมสูงวัย ซึ่งเป็นกิจกรรมที่สมาชิก แลกเปลี่ยนบริการขั้นพื้นฐาน โดยบันทึกเวลาไว้ในบัญชีธนาคาร เพื่อเบิกเวลามาใช้ยามจําเป็น ซึ่งจะมีผู้จัดการ เป็นผู้ประสานการบริการ
นายสมศักดิ์ กล่าวอีกว่า ขณะนี้ มีธนาคารเวลาแล้ว 32 ประเทศ ใน 8 ทวีป เช่น นิวซีแลนด์ ออสเตรเลีย สหราชอาณาจักร ญี่ปุ่น ซึ่งในประเทศไทย มีการดําเนินงานธนาคารเวลา แล้ว 80 พื้นที่ โดยรูปแบบในประเทศไทย ยังเป็นการเก็บเวลา เพื่อแลกกับเวลาเท่านั้น ยังไม่สามารถเปลี่ยนเป็นเงินได้ เพราะต้องการทําให้ทุกคนรู้สึกเท่าเทียม เวลาจึงมีค่าเท่ากันทั้งหมด ซึ่งตนมองว่า เป็นสิ่งที่ดี ที่เราสามารถไปบริการคนอื่น เพื่อเก็บเวลามาใช้ในวันที่เราต้องมีผู้ช่วยไปทําธุระ เช่น ไปซื้อของ ไปโรงพยาบาล โดยที่ประชุม ก็มีการเสนอแนะให้เก็บเวลาเป็นดิจิทัลด้วย เพราะจะได้สามารถบันทึกเวลาได้ยาวนาน
“ที่ประชุมคณะกรรมการผู้สูงอายุแห่งชาติ ยังได้มีการพิจารณารายชื่อผู้ที่ได้รับการคัดเลือกเพื่อประกาศสดุดีเกียรติคุณผู้สูงอายุแห่งชาติ ประจําปี 2567 โดยได้มีการสรรหาผู้สูงอายุ ที่เป็นแบบอย่างที่ดีในสังคม ซึ่งมีผู้ได้รับเสนอรายชื่อจํานวน 53 ราย โดยเมื่อพิจารณาตามหลักเกณฑ์ ที่ประชุมได้มีมติเป็นเอกฉันท์เห็นชอบให้ นายธนินท์ เจียรวนนท์ อายุ 85 ปี เป็นผู้สูงอายุแห่งชาติ ประจําปี 2567 เพราะที่ผ่านมา นายธนินท์ ได้ช่วยเหลือสังคม ด้วยการขับเคลื่อนโครงการทรูปลูกปัญญา เป็นการมอบโอกาสการเรียนรู้อย่างเท่าเทียม พร้อมสนับสนุนด้านการศึกษาแก่เยาวชนของชาติ มาเป็นเวลากว่า 40 ปี จึงประกาศสดุดีเกียรติคุณยกย่องให้เป็นผู้สูงอายุแห่งชาติ” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ มอบหน้ากากอนามัยป้องกันฝุ่น PM 2.5 ให้กับประชาชนในพื้นที่ จ.เชียงใหม่ สัญลักษณ์ความห่วงใยและคำขอบคุณจากรัฐบาลต่อประชาชนชาวเชียงใหม่
วันเสาร์ที่ 16 มีนาคม 2567
16/03/2567
นายกฯ มอบหน้ากากอนามัยป้องกันฝุ่น PM 2.5 ให้กับประชาชนในพื้นที่ จ.เชียงใหม่ สัญลักษณ์ความห่วงใยและคําขอบคุณจากรัฐบาลต่อประชาชนชาวเชียงใหม่
นายกฯ มอบหน้ากากอนามัยป้องกันฝุ่น PM 2.5 ให้กับประชาชนในพื้นที่ จ.เชียงใหม่ สัญลักษณ์ความห่วงใยและคําขอบคุณจากรัฐบาลต่อประชาชนชาวเชียงใหม่
วันนี้ (16 มีนาคม 2567) เวลา 14.00 น. ณ อาคารนิทรรศการ 1 ห้องราชพฤกษ์ 1 อุทยานหลวงราชพฤกษ์ จังหวัดเชียงใหม่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานในพิธีมอบหน้ากากอนามัยป้องกันฝุ่น PM 2.5 จํานวน 2 ล้านชิ้น ให้กับประชาชนในพื้นที่จังหวัดเชียงใหม่ เพื่อบรรเทาและป้องกันลดผลกระทบต่อสุขภาพจากฝุ่น PM 2.5 ที่เกิดขึ้น จัดโดยองค์การบริหารส่วนจังหวัดเชียงใหม่ โดยมีประชาชนจังหวัดเชียงใหม่ร่วมงาน 2,000 คน นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญสรุป ดังนี้
นายกฯ ได้มอบหน้ากากอนามัยป้องกันฝุ่น PM 2.5 ให้แก่ตัวแทน อสม. ตัวแทนสาธารณสุขอําเภอ ตัวแทนผู้บริหารองค์กรปกครองส่วนท้องถิ่นในพื้นที่จังหวัดเชียงใหม่ พร้อมเดินพบปะทักทายประชาชนที่มาร่วมงานบรรยากาศเป็นไปอย่างคึกคักเป็นกันเอง พร้อมกันนี้ นายกฯ กล่าวยินดีที่มาพบกับประชาชนชาวเชียงใหม่ โดยกล่าวว่าวันนี้เรามารวมตัวกันที่นี่ เพราะทราบดีว่าปัญหา PM 2.5 เป็นปัญหาใหญ่ โดยหน้ากากอนามัยจะช่วยในการป้องกันผลกระทบต่อสุขภาพของประชาชนได้บ้างแม้ไม่มากก็ตาม และการมอบหน้ากากอนามัยครั้งนี้ ถือเป็นสัญลักษณ์แห่งความห่วงใยที่พวกเรามีให้แก่ชาวเชียงใหม่ทุกคน เป็นสัญลักษณ์ของการขอบคุณที่ประชาชนทุกคนมีการใส่ใจในการพยายามที่จะลดปัญหา PM 2.5 ไม่ว่าจะเป็นการไม่เผาป่า การนําซากพืชผลทางการเกษตรไปทําไบโอฟิล ซึ่งวันนี้ PM 2.5 จังหวัดเชียงใหม่ก็ยังสูงอยู่ เป็นอันดับต้นของโลก
อย่างไรก็ตาม ปริมาณค่า PM 2.5 จังหวัดเชียงใหม่ก็ลดลงไปกว่าครึ่งหนึ่งเมื่อเทียบกับปีที่แล้ว ซึ่งถือเป็นจุดเริ่มต้นที่ดีในการที่จะเข้าสู่ช่วงที่ PM 2.5 สูงมาก ๆ หน่วยงานรัฐไม่ว่าจะเป็นกระทรวงมหาดไทย กระทรวงทรัพยากรธรรมชาติและสิ่งแวดล้อม องค์กรบริหารส่วนท้องถิ่น ได้ให้ความเอาใจใส่ดูแล พยายามที่ไม่ให้ปัญหานี้เกิดขึ้น ขอขอบคุณพี่น้องประชาชนทุกคนที่ช่วยกันใส่ใจดูแลสภาพแวดล้อมของพวกเราทุกคน ให้ได้มีอากาศบริสุทธิ์ วันนี้ถือเป็นนิมิตหมายอันดีและหวังว่าหน้ากากอนามัย 2 ล้านชิ้นจะช่วยบรรเทาปัญหาผลกระทบต่อสุขภาพจาก PM 2.5 ได้บ้าง ซึ่งเรามีภารกิจอีกมากที่ต้องทําต่อ โดยขอมอบหน้ากากอนามัย สัญลักษณ์แห่งความห่วงใยจากรัฐบาล ผ่านนายกองค์การบริหารส่วนจังหวัดเชียงใหม่ เพื่อนําไปแจกจ่ายให้ประชาชนในพื้นที่จังหวัดเชียงใหม่ต่อไป
รัฐบาลไทย-ข่าวทำเนียบรัฐบาล-“พัชรวาท” รับนายกรัฐมนตรี ตรวจติดตามการแก้ไขปัญหาไฟป่า หมอกควัน ย้ำยกระดับการทำงาน เร่งลดปัญหาหมอกควันข้ามแดน
วันเสาร์ที่ 16 มีนาคม 2567
“พัชรวาท” รับนายกรัฐมนตรี ตรวจติดตามการแก้ไขปัญหาไฟป่า หมอกควัน ย้ํายกระดับการทํางาน เร่งลดปัญหาหมอกควันข้ามแดน
“พัชรวาท” รับนายกรัฐมนตรี ตรวจติดตามการแก้ไขปัญหาไฟป่า หมอกควัน ย้ํายกระดับการทํางาน เร่งลดปัญหาหมอกควันข้ามแดน
“พัชรวาท” รับนายกรัฐมนตรี ตรวจติดตามการแก้ไขปัญหาไฟป่า หมอกควัน ย้ํายกระดับการทํางาน เร่งลดปัญหาหมอกควันข้ามแดน
วันที่ 16 มีนาคม 2567 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงฯ และคณะผู้บริหารระดับสูงในสังกัดกระทรวงฯ ร่วมต้อนรับคณะ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง ในการตรวจติดตามการแก้ไขปัญหาไฟป่า หมอกควัน ณ ห้องประชุม โครงการส่งน้ําและบํารุงรักษาแม่แฝก-แม่งัดสมบูรณ์ชล ตําบลอินทขิล อําเภอแม่แตง จังหวัดเชียงใหม่ โดยนายกรัฐมนตรี ได้ชื่นชมการปฏิบัติงานของทุกหน่วยงาน ที่ได้ทุ่มเทสรรพกําลังบูรณาการร่วมกันอย่างเต็มที่ ส่งผลให้สถานการณ์ดีขึ้นอย่างเห็นได้ชัด อย่างไรก็ตาม จากวันนี้ไปอีก 45 วัน เป็นช่วงที่ต้องเฝ้าระวังเป็นพิเศษ จึงขอให้ยกระดับการปฏิบัติงาน โดยเฉพาะการควบคุมพื้นที่ป่า ที่ได้รับการจัดสรรงบกลางจากรัฐบาลกว่า 250 ล้านบาท ให้กับกรมอุทยานแห่งชาติฯ และกรมป่าไม้ ในการจัดตั้งจุดเฝ้าระวังไฟป่าเพิ่มเติมกว่า 2,000 จุด โดยในการปฏิบัติงานขอให้คํานึงถึงความปลอดภัยของเจ้าหน้าที่และพี่น้องประชาชนอย่างสูงสุดย
โอกาสนี้ กระทรวงทรัพยากรธรรมชาติและสิ่งแวดล้อม ได้ร่วมรายงานสถานการณ์ไฟป่า หมอกควัน และ PM2.5 รวมถึงการดําเนินการป้องกันแก้ไขปัญหาในพื้นที่ป่าอนุรักษ์และป่าสงวนแห่งชาติ ทั้งนี้ พบว่าสถานการณ์โดยรวมของจังหวัดเชียงใหม่ ดีกว่าปีที่ผ่านมา ร้อยละ 30-50 สําหรับปัญหาหมอกควันข้ามแดน รัฐบาลได้ยกระดับการดําเนินงานในการหากลไกลดการเผาในประเทศเพื่อนบ้าน โดยเฉพาะการควบคุมการนําเข้าข้าวโพดในช่วงสถานการณ์หมอกควัน(15 มกราคม - 30 เมษายน) โดยจะพิจารณาใช้มาตรการทางภาษี เพื่อลดผลกระทบที่จะเกิดขึ้นต่อประเทศไทย
รัฐบาลไทย-ข่าวทำเนียบรัฐบาล-ผู้ช่วยรัฐมนตรีธรรมนัส ตรวจเยี่ยมติดตามการขุดลอกคลองโคกขาม อ.เมืองสมุทรสาคร
วันเสาร์ที่ 16 มีนาคม 2567
ผู้ช่วยรัฐมนตรีธรรมนัส ตรวจเยี่ยมติดตามการขุดลอกคลองโคกขาม อ.เมืองสมุทรสาคร
ผู้ช่วยรัฐมนตรีธรรมนัส ตรวจเยี่ยมติดตามการขุดลอกคลองโคกขาม อ.เมืองสมุทรสาคร
เมื่อวันที่ 15 มี.ค. 2567 ดร.จอมขวัญ กลับบ้านเกาะ ผู้ช่วยรัฐมนตรีว่าการกระทรวงเกษตรและสหกรณ์ พร้อมด้วยนายสากล ชลคีรี ผู้อํานวยการโครงการชลประทานสมุทรสาคร นายกษวรรษ เยาวยอด ผู้อํานวยการส่วนบริหารเครื่องจักรกลที่ 6 สํานักเครื่องจักรกล กรมชลประทาน และเจ้าหน้าที่ ลงพื้นที่ ต.พันท้ายนรสิงห์ ตรวจติดตามการขุดลอกคลองโคกขามเก่า โดยส่วนบริหารเครื่องจักรกลที่ 6 ส่งเครื่องจักรเข้าขุดลอกคลองโคกขามเก่า ความยาว 7.00 กิโลเมตรจํานวน 2 ชุด ขณะนี้ดําเนินงานขุดลอกคลอง ได้ประมาณ 4.00 กิโลเมตร คาดว่าจะดําเนินการแล้วเสร็จในเดือนมีนาคม 2567
ส่วนคลองโคกขามใหม่ ความยาว 7.00 กิโลเมตร ส่งเครื่องจักร เข้าดําเนินงานขุดลอก จํานวน 1 ชุด ขณะนี้ดําเนินงานขุดลอกได้ประมาณ 3.00 กิโลเมตร โดยจะย้ายเครื่องจักร จํานวน 2 ชุด จากคลองโคกขามเก่า มาร่วมดําเนินงานหลังจากที่แล้วเสร็จมาสมทบ คาดว่าจะดําเนินการแล้วเสร็จประมาณสิ้นเดือนเมษายน 2567 นี้
รัฐบาลไทย-ข่าวทำเนียบรัฐบาล-กระทรวงยุติธรรม ร่วมแสดงความยินดีเนื่องในโอกาสครบรอบ ๖๐ ปี หนังสือพิมพ์เดลินิวส์
วันพฤหัสบดีที่ 28 มีนาคม 2567
28/03/2567
กระทรวงยุติธรรม ร่วมแสดงความยินดีเนื่องในโอกาสครบรอบ ๖๐ ปี หนังสือพิมพ์เดลินิวส์
กระทรวงยุติธรรม ร่วมแสดงความยินดีเนื่องในโอกาสครบรอบ ๖๐ ปี หนังสือพิมพ์เดลินิวส์
ในวันพฤหัสบดีที่ ๒๘ มีนาคม ๒๕๖๗ เวลา ๑๔.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายยู่สิน จินตภากร ผู้ช่วยรัฐมนตรีประจํากระทรวงยุติธรรม ร่วมแสดงความยินดีเนื่องในโอกาสครบรอบ ๖๐ ปี หนังสือพิมพ์เดลินิวส์ โดยมี นางประพิณ รุจิรวงศ์ กรรมการบริหารหนังสือพิมพ์เดลินิวส์ และเดลินิวส์ออนไลน์ พร้อมด้วยผู้บริหารหนังสือพิมพ์เดลินิวส์ และเดลินิวส์ออนไลน์ ให้การต้อนรับ ณ สํานักพิมพ์เดลินิวส์ อาคาร ๑ ชั้น ๑ ถนนวิภาวดีรังสิต กรุงเทพมหานคร
โอกาสนี้ สํานักงานปลัดกระทรวงยุติธรรม ได้ร่วมบริจาคเงินสมทบทุนร่วมกับมูลนิธิ แสง-ไช้กี เหตระกูล เนื่องในโอกาสดังกล่าวด้วย
รัฐบาลไทย-ข่าวทำเนียบรัฐบาล-กรมบัญชีกลางย้ำ ให้หน่วยงานของรัฐเร่งขอขยายเวลาเบิกจ่ายเงินปี 66 ให้ทันภายใน 29 มี.ค. 67
วันพฤหัสบดีที่ 28 มีนาคม 2567
28/03/2567
กรมบัญชีกลางย้ํา ให้หน่วยงานของรัฐเร่งขอขยายเวลาเบิกจ่ายเงินปี 66 ให้ทันภายใน 29 มี.ค. 67
เนื่องจากขณะนี้ใกล้สิ้นสุดระยะเวลาการกันเงินไว้เบิกเหลื่อมปีของงบประมาณปี พ.ศ. 2566 แต่ยังคงมีหน่วยงานของรัฐที่ไม่สามารถเบิกจ่ายงบประมาณที่ได้รับอนุมัติให้กันเงินไว้เบิกเหลื่อมปีแล้วเสร็จภายในระยะเวลาที่กําหนด
นางแพตริเซีย มงคลวนิช อธิบดีกรมบัญชีกลาง เปิดเผยว่า เนื่องจากขณะนี้ใกล้สิ้นสุดระยะเวลาการกันเงินไว้เบิกเหลื่อมปีของงบประมาณปี พ.ศ. 2566 แต่ยังคงมีหน่วยงานของรัฐที่ไม่สามารถเบิกจ่ายงบประมาณที่ได้รับอนุมัติให้กันเงินไว้เบิกเหลื่อมปีแล้วเสร็จภายในระยะเวลาที่กําหนด ซึ่งกระทรวงการคลังได้กําหนดหลักเกณฑ์และวิธีปฏิบัติในการขอขยายเวลาเบิกจ่ายเงินงบประมาณปี พ.ศ.2566 ที่ได้รับอนุมัติให้กันไว้เบิกเหลื่อมปี กรณีมีหนี้ ได้ถึงวันทําการสุดท้ายของเดือนมีนาคม 2567 ทุกรายการ ไว้ใช้จ่ายได้ถึงวันทําการสุดท้ายของเดือนกันยายน 2567 ตามหนังสือกระทรวงการคลัง ด่วนที่สุด ที่ กค 0402.5/ว 34 ลงวันที่ 21 กุมภาพันธ์ 2567 โดยหน่วยงานของรัฐ หรือหน่วยงานผู้เบิกแทน ที่จะขอขยายเวลาเบิกจ่ายงบประมาณ ต้องดําเนินการเลือก (LIST) และยืนยันข้อมูล (CONFIRM) ใบสั่งซื้อสั่งจ้าง (PO) และ/หรือเอกสารสํารองเงินทุกประเภทที่ต้องการขยายเวลาเบิกจ่ายงบประมาณ ในระบบ New GFMIS Thai
สําหรับหน่วยงานของรัฐที่เป็นส่วนราชการ และ/หรือหน่วยงานผู้เบิกแทนที่มีสํานักงานในภูมิภาค ต้องดําเนินการเลือก (LIST) ใบสั่งซื้อสั่งจ้าง (PO) และ/หรือเอกสารสํารองเงิน ทุกประเภทที่ต้องการขยายเวลาเบิกจ่ายงบประมาณในระบบ New GFMIS Thai และตรวจสอบรายงานการขอขยายเวลาเบิกจ่ายงบประมาณ ก่อนส่งให้ส่วนราชการเจ้าของงบประมาณ หรือหน่วยงานผู้เบิกแทน เป็นผู้รวบรวมและยืนยันข้อมูล (CONFIRM) ในระบบ New GFMIS Thai
“การขอขยายเวลาเบิกจ่ายงบประมาณผ่านระบบ New GFMIS Thai ให้หน่วยงานของรัฐ หรือหน่วยงานผู้เบิกแทนดําเนินการให้แล้วเสร็จภายในวันที่ 29 มีนาคม 2567 เวลา 16.30 น. หากไม่ดําเนินการดําเนินการเลือก (LIST) และยืนยันข้อมูล (CONFIRM) ใบสั่งซื้อสั่งจ้าง (PO) และ/หรือเอกสารสํารองเงิน ในระบบ New GFMIS Thai ภายในเวลาที่กําหนดข้างต้น งบประมาณดังกล่าวต้องถูกพับไป สําหรับหน่วยงานของรัฐ หรือหน่วยงานผู้เบิกแทน ที่ได้รับอนุมัติให้ขยายเวลาเบิกจ่ายงบประมาณปี พ.ศ. 2566 เรียบร้อยแล้ว ขอให้เร่งรัดการเบิกจ่ายให้แล้วเสร็จภายในวันทําการสุดท้ายของเดือนกันยายน 2567 หากไม่ดําเนินการภายในระยะเวลาที่กําหนด งบประมาณดังกล่าวจะถูกพับไปโดยผลของกฎหมาย” อธิบดีกรมบัญชีกลาง กล่าว
ทั้งนี้ หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 0 2270 6400 ในวัน เวลาทําการ
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา เรียกประชุมคณะผู้บริหาร อก. ติดตามการปรับปรุงกระบวนการออกใบอนุญาตของ อก.
วันพฤหัสบดีที่ 28 มีนาคม 2567
28/03/2567
รัฐมนตรีฯ พิมพ์ภัทรา เรียกประชุมคณะผู้บริหาร อก. ติดตามการปรับปรุงกระบวนการออกใบอนุญาตของ อก.
รัฐมนตรีฯ พิมพ์ภัทรา เรียกประชุมคณะผู้บริหาร อก. ติดตามการปรับปรุงกระบวนการออกใบอนุญาตของ อก.
วันที่ 26 มีนาคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานการประชุมผู้บริหารระดับสูงของกระทรวงอุตสาหกรรม (อก.) ครั้งที่ 4/2567 โดยมีนายณัฐพล รังสิตพล ปลัดกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และคณะผู้บริหารระดับสูง เข้าร่วมประชุม ณ ห้องประชุมชุณหะวัณ ชั้น 3 อาคาร สปอ.
ที่ประชุมได้หารือเรื่องการปรับปรุงกระบวนการออกใบอนุญาตของ อก. โดยสํานักงานมาตรฐานผลิตภัณฑ์อุตสาหกรรม (สมอ.) ได้รายงานดังนี้ 1) กระบวนการออกใบอนุญาต ใช้ระยะเวลา 15 วัน และรับรอง 14 วัน ตามมาตรฐานคู่มือประชาชน ซึ่งในรอบ 6 เดือน (ระหว่างวันที่ 2 กันยายน 2566 - 2 มีนาคม 2567) มีคําขอ 3,714 ฉบับ อนุมัติได้ 3,633 ฉบับ คิดเป็น 97.8% อยู่ระหว่างดําเนินการ 81 ฉบับ การรับรองระบบงาน มีคําขอ 228 ฉบับ อนุมัติได้ 227 ฉบับ คิดเป็น 99.6% อยู่ระหว่างดําเนินการ 1 ฉบับ 2) มีระบบ e service ครบวงจร การอนุญาต มอก. ผ่าน e license การรับรองระบบงานผ่าน e Accreditation 3) การถ่ายโอนงานตรวจสอบและรับรองให้ Third Party มีการอนุญาต มอก. ถ่านโอนการตรวจ QC โรงงานให้ Inspection Body 4) ไม่เรียกรับสําเนาเอกสารที่ทางราชการออกให้จากประชาชนทุกการบริการ
ส่วนกรมอุตสาหกรรมพื้นฐานและการเหมืองแร่ (กพร.) ได้รายงานการขอประทานบัตรทําเหมืองแร่ประเภทที่ 2 และ 3 ใช้ระยะเวลาดําเนินการ 205 วัน การขออาชญาบัตรผูกขาดสํารวจแร่ ระยะเวลาดําเนินการ 106 วัน อาชญาบัตรพิเศษ ระยะเวลาดําเนินการ 173 วัน ซึ่งในรอบ 6 เดือน (ระหว่างวันที่ 1 กันยายน 2566 – 15 มีนาคม 2567) มีคําขอประทานบัตร 57 ราย อนุญาตแล้ว 19 ราย อยู่ระหว่างการพิจารณา 38 เรื่อง คําขอต่ออายุ 50 ราย อนุญาตแล้ว 15 ราย อยู่ระหว่างการพิจารณา 35 ราย คําโอนประทานบัตร 6 ราย อนุญาตแล้ว 4 ราย อยู่ระหว่างการพิจารณา 2 ราย และคําขออาชญาบัตรพิเศษ (สํารวจแร่) 57 ราย อนุญาตแล้ว 2 ราย อยู่ระหว่างการพิจารณา 55 ราย ซึ่งที่อยู่ระหว่างการพิจารณาจะต้องผ่านขั้นตอนรอเสนอคณะกรรมการแร่ รอเสนอ ครม. ตรวจสอบเอกสาร ตรวจสอบแผนผังหรือแผนที่ และอาจมีส่งเรื่องคืนเพื่อแก้ไข หรือ ผู้ขอยังไม่ดําเนินการ หรือ มีการร้องเรียน หรือ ไม่ผ่านการพิจารณา ทั้งนี้ กพร. ได้มีระบบแพลตฟอร์มยื่นคําขอใบอนุญาตดิจิทัล
ในส่วนปัญหาเรื่องการขอใบอนุญาตลงทุนที่ได้รับการร้องเรียน รัฐมนตรีว่าการกระทรวงอุตสาหกรรมได้สั่งการให้รวบรวมข้อมูลการขออนุญาตที่ค้างอยู่ในระบบทั้งหมด และกําหนดแนวทางในการจัดการคําขออนุญาต เบื้องต้นต้องเร่งเคลียร์ใบอนุญาตที่ค้างในระบบของกรมโรงงานอุตสาหกรรมให้แล้วเสร็จภายใน 30 วัน ถ้าผู้ประกอบการลงทุนรายใดเอกสารไม่ครบ ต้องเร่งแจ้งว่าขาดอะไร รายใดเอกสารถูกต้องครบแล้ว ต้องเร่งให้ใบอนุญาตออกไป
และปรับปรุงกระบวนการพิจารณาออกใบอนุญาตให้เป็นวัน สต็อป เซอร์วิส เพื่อลดระยะเวลาการออกใบอนุญาต และให้ทุกคําขออยู่ภายในกรอบเวลาของคู่มือการให้บริการประชาชน
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา หารือความสัมพันธ์ทวิภาคี ความร่วมมือด้านเศรษฐกิจอุตสาหกรรมและการลงทุนไทย-รัฐสุลต่านโอมาน
วันพฤหัสบดีที่ 28 มีนาคม 2567
28/03/2567
รัฐมนตรีฯ พิมพ์ภัทรา หารือความสัมพันธ์ทวิภาคี ความร่วมมือด้านเศรษฐกิจอุตสาหกรรมและการลงทุนไทย-รัฐสุลต่านโอมาน
รัฐมนตรีฯ พิมพ์ภัทรา หารือความสัมพันธ์ทวิภาคี ความร่วมมือด้านเศรษฐกิจอุตสาหกรรมและการลงทุนไทย-รัฐสุลต่านโอมาน
วันที่ 27 มีนาคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ นายอิสซา อับดุลเลาะฮ์ ญาบิร อัลอาลาวี (H.E. Mr. Issa Abdullah Jaber Al-Alawi) เอกอัครราชทูตวิสามัญผู้มีอํานาจเต็มแห่งรัฐสุลต่านโอมานประจําประเทศไทย และคณะ เข้าพบ โดยมี นายณัฐพล รังสิตพล ปลัดกระทรวงอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม นางสาวนลินี กาญจนามัย รองผู้ว่าการการนิคมอุตสาหกรรมแห่งประเทศไทย เข้าร่วม ณ ห้องรับรอง 1 สํานักงานปลัดกระทรวงอุตสาหกรรม
โดยการเข้าเยี่ยมคารวะ ของเอกอัครราชทูตฯ ในครั้งนี้ เพื่อเป็นการแนะนําตัวในโอกาส เข้ารับหน้าที่เอกอัครราชทูตวิสามัญผู้มีอํานาจเต็มแห่งรัฐสุลต่านโอมานประจําประเทศไทย พร้อมแสดงความยินดีเนื่องในโอกาสเข้ารับตําแหน่งของ รัฐมนตรีฯ รวมถึงหารือความสัมพันธ์ทวิภาคี เพื่อส่งเสริมความร่วมมือด้านเศรษฐกิจอุตสาหกรรมและการลงทุนระหว่างราชอาณาจักรไทย-รัฐสุลต่านโอมาน โดยในปี 2567 ทั้งสองฝ่ายครบรอบการสถาปนาความสัมพันธ์ทางการทูตในระยะ 44 ปี
รัฐมนตรีฯ พิมพ์ภัทรา กล่าวถึงข้อหารือ ในครั้งนี้ว่า ด้านการลงทุน รัฐสุลต่านโอมาน มีความมั่นคงด้านพลังงาน มีนโยบายส่งเสริมการลงทุนจากต่างประเทศในด้านพลังงานหมุนเวียน (renewable energy) โดยเป็นหนึ่งในผู้ส่งออกน้ํามันดิบรายใหญ่ที่สุดให้กับไทย รวมถึงภาคธุรกิจไทย ได้เข้าไปลงทุนด้านการสํารวจและขุดเจาะพลังงานในรัฐสุลต่านโอมาน ทั้งนี้ รัฐสุลต่านโอมาน มีเป้าหมายบรรลุความมั่นคงทางอาหาร และไทย เป็นประเทศที่มีศักยภาพในการสร้างความมั่นคงด้านอาหาร ซึ่งสามารถพัฒนาสร้างความร่วมมือระหว่างกันได้ จึงเห็นควรขอรับการสนับสนุนและการอํานวยความสะดวก ให้กับนักธุรกิจไทยสําหรับการเข้าไปลงทุนหรือร่วมลงทุนในรัฐสุลต่านโอมาน ทั้งภาคอุตสาหกรรมการผลิต และธุรกิจบริการ โดยเฉพาะอย่างยิ่งสินค้าและบริการของไทย ที่เป็นที่ต้องการได้แก่ ข้าว อาหารกระป๋องและแปรรูป ผลไม้ สดและแปรรูป ยานยนต์และส่วนประกอบ บริการสุขภาพโดยเฉพาะผลิตภัณฑ์ฮาลาล รวมถึงสาขาการท่องเที่ยวและการบริการ
นอกจากนี้ ในด้านความร่วมมือภาคอุตสาหกรรม รัฐสุลต่านโอมาน ได้จัดทําแผนการพัฒนาเศรษฐกิจรายสาขาในภาคการผลิต (Manufacturing) โดยการจัดทํายุทธศาสตร์อุตสาหกรรมปี 2021-2040 เพื่อพัฒนาสาขาอุตสาหกรรมที่สร้างมูลค่าเพิ่มต่อเศรษฐกิจของประเทศ ได้แก่ เคมีภัณฑ์ และผลิตภัณฑ์ ผลิตภัณฑ์ที่ทําจากโลหะพื้นฐาน พลาสติก ยางและผลิตภัณฑ์ สิ่งทอและเครื่องนุ่งห่ม ในขณะที่ไทยมีนโยบายการพัฒนาสาขาอุตสาหกรรมดังกล่าว ในลักษณะเดียวกัน ทั้งนี้ ไทยสามารถใช้ประโยชน์ โดยนํามาเป็นแนวทางการพัฒนาความร่วมมือด้านอุตสาหกรรม ระหว่างกันเพื่อนําไปสู่การขยายความร่วมมือทางด้านเศรษฐกิจ อุตสาหกรรม การค้า และการลงทุนต่อไปในอนาคต
รัฐบาลไทย-ข่าวทำเนียบรัฐบาล-ผู้ถือหุ้นไอแบงก์ แต่งตั้งประธานและกรรมการคนใหม่
วันพฤหัสบดีที่ 28 มีนาคม 2567
28/03/2567
ผู้ถือหุ้นไอแบงก์ แต่งตั้งประธานและกรรมการคนใหม่
ธนาคารอิสลามแห่งประเทศไทย (ไอแบงก์) จัดการประชุมวิสามัญผู้ถือหุ้นครั้งที่ 1/2567 ผ่านสื่ออิเล็กทรอนิกส์ โดยมีคณะกรรมการธนาคาร ผู้บริหารธนาคาร ผู้แทนจากหน่วยงานกํากับ เข้าร่วม
เมื่อช่วงบ่ายวันนี้ (วันที่ 27 มีนาคม 2567) ธนาคารอิสลามแห่งประเทศไทย (ไอแบงก์) จัดการประชุมวิสามัญผู้ถือหุ้นครั้งที่ 1/2567 ผ่านสื่ออิเล็กทรอนิกส์ ณ อาคารนวม สํานักงานใหญ่ ธนาคารอิสลามแห่งประเทศไทย โดยมีคณะกรรมการธนาคาร ผู้บริหารธนาคาร ผู้แทนจากหน่วยงานกํากับ ได้แก่ กระทรวงการคลัง สํานักงานคณะกรรมการนโยบายรัฐวิสาหกิจ ธนาคารแห่งประเทศไทย และผู้สอบบัญชีจากบริษัท ไพรซ์วอเตอร์เฮาส์คูเปอร์ส เอบีเอเอส จํากัด เข้าร่วม
โดยในที่ประชุมผู้ถือหุ้นได้มีการพิจารณาแต่งตั้งกรรมการใหม่แทนกรรมการที่ลาออก จํานวน 2 ท่าน ได้แก่ นายยงยุทธ ชัยพรหมประสิทธิ์ ดํารงตําแหน่งกรรมการธนาคาร แทนนายภูมิศักดิ์ อรัญญาเกษมสุข นางสาวสุมาลี สถิตชัยเจริญ ดํารงตําแหน่งกรรมการธนาคาร แทนนางสาวสุภัค ไชยวรรณ และที่ประชุมได้เลือกให้ นายยงยุทธ ชัยพรหมประสิทธิ์ ดํารงตําแหน่งเป็นประธานกรรมการธนาคาร โดยมีผลตั้งแต่วันที่ 27 มีนาคม 2567 จนถึงวันที่ครบวาระของกรรมการเดิม
นายยงยุทธ ชัยพรหมประสิทธิ์ อายุ 58 ปี ปัจจุบันดํารงตําแหน่ง ประธานเจ้าหน้าที่บริหาร บริษัท สโคป จํากัด และกรรมการ บริษัท ท่าอากาศยานไทย จํากัด (มหาชน) มีประสบการณ์กว่า 30 ปี ในธุรกิจอสังหาริมทรัพย์ นอกจากนี้ยังเคยดํารงตําแหน่งกรรมการในองค์กรรัฐวิสาหกิจต่างๆ อาทิ ธนาคารกรุงไทย จํากัด (มหาชน) การไฟฟ้าฝ่ายผลิตแห่งประเทศไทย และบริษัท อสมท. จํากัด (มหาชน) นางสาวสุมาลี สถิตชัยเจริญ อายุ 54 ปี ปัจจุบันดํารงตําแหน่ง รองผู้อํานวยการสํานักงานเศรษฐกิจการคลัง กระทรวงการคลัง และกรรมการ องค์กรพิพิธภัณฑ์วิทยาศาสตร์แห่งชาติ สังกัดกระทรวงอุดมศึกษา วิทยาศาสตร์ วิจัย และนวัตกรรม มีความรู้ความเชี่ยวชาญด้านบริหารจัดการภาครัฐ การคลัง และการลงทุน
รัฐบาลไทย-ข่าวทำเนียบรัฐบาล-รมว.กษ. มอบนโยบายเชื่อมโยงการทำงาน ศพก. และแปลงใหญ่ เพิ่มความเข้มแข็งความการเกษตร
วันพฤหัสบดีที่ 28 มีนาคม 2567
รมว.กษ. มอบนโยบายเชื่อมโยงการทํางาน ศพก. และแปลงใหญ่ เพิ่มความเข้มแข็งความการเกษตร
รมว.กษ. มอบนโยบายเชื่อมโยงการทํางาน ศพก. และแปลงใหญ่ เพิ่มความเข้มแข็งความการเกษตร มุ่งหวังตอบโจทย์การเพิ่มรายได้เกษตรกร 3 เท่าใน 4 ปี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เป็นประธานการประชุมเชื่อมโยงการดําเนินงานคณะกรรมการเครือข่ายศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และแปลงใหญ่ ระดับประเทศครั้งที่ 2/2567 ณ ห้องประชุมกระทรวงเกษตรและสหกรณ์
สําหรับศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) เป็นศูนย์เรียนรู้ทางการเกษตรของชุมชน อําเภอละ 1 ศูนย์ รวม 882 ศูนย์ และโครงการระบบส่งเสริมเกษตรแบบแปลงใหญ่ มีการรับรองแปลงใหญ่ จํานวน 10,698 แปลง (ข้อมูล ณ วันที่ 1 มีนาคม 2567) ซึ่ง กระทรวงเกษตรฯ โดย กรมส่งเสริมการเกษตร ได้กําหนดแนวทางการดําเนินงานของศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และแปลงใหญ่ โดยครอบคลุม “9 นโยบายหลัก” ของรัฐมนตรีว่าการเกษตรฯ ในด้านการเป็นจุดประสานงานกลางระหว่างภาคประชาชนเกษตรกร และภาครัฐ การประชาสัมพันธ์แจ้งข้อมูลข่าวสารและเตือนภัยให้แก่เกษตรกรทราบได้อย่างทันสถานการณ์ ช่วยสอดส่องดูแลการลักลอบนําเข้าสินค้าเกษตรและปัจจัยการผลิตที่ผิดกฎหมาย เพื่อประสานเจ้าหน้าที่ดําเนินการทางกฎหมายต่อไป อีกทั้งสนับสนุนความรู้และเทคโนโลยีที่เหมาะสมในการผลิตสินค้าและบริการท้องถิ่น รวมถึงผลักดันสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง พร้อมทั้งส่งเสริมกลุ่มเกษตรกรเข้าสู่ระบบการประกันภัยพืชผลทางการเกษตร เพื่อเสริมสร้างความมั่นคงทางการประกอบกิจกรรมทางการเกษตร และการเป็นผู้ให้บริการทางการเกษตรแบบครบวงจรที่ใส่ใจสิ่งแวดล้อม (Go Green) ด้วย BCG หรือ Carbon Credit
ทั้งนี้ รัฐมนตรีว่าการเกษตรฯ ได้มอบนโยบายและแนวทางการดําเนินงานของศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) และแปลงใหญ่ ในการความสําคัญกับการวางแผนแนวทางการทําเกษตรกรรมที่ตรงกับความต้องการของตลาด รวมถึงการหาตลาดหรือช่องทางสําหรับการกระจายสินค้าเกษตรใหม่ๆ ตามนโยบาย ตลาดนํา นวัตกรรมเสริม เพิ่มรายได้ มุ่งหวังตอบโจทย์การเพิ่มรายได้เกษตรกร 3 เท่าใน 4 ปี อีกทั้งมอบหมายหน่วยงานที่เกี่ยวข้อง ในการส่งเสริมการสร้างเอกลักษณ์สินค้าเกษตรท้องถิ่น เพื่อเป็นการเพิ่มมูลค่าและโอกาสทางการค้ามากขึ้น อีกด้วย
รัฐบาลไทย-ข่าวทำเนียบรัฐบาล-เตรียมเสนอ “ชุดไทย-มวยไทย” ขึ้นทะเบียนมรดกวัฒนธรรมที่จับต้องไม่ได้ของมนุษยชาติ ต่อ ยูเนสโก
วันพฤหัสบดีที่ 28 มีนาคม 2567
เตรียมเสนอ “ชุดไทย-มวยไทย” ขึ้นทะเบียนมรดกวัฒนธรรมที่จับต้องไม่ได้ของมนุษยชาติ ต่อ ยูเนสโก
.....
เตรียมเสนอ “ชุดไทย-มวยไทย” ขึ้นทะเบียนมรดกวัฒนธรรมที่จับต้องไม่ได้ของมนุษยชาติ ต่อ ยูเนสโก
.
ที่ประชุม ครม. (26 มี.ค. 67) เห็นชอบเสนอรายการ “ชุดไทย : ความรู้ งานช่างฝีมือ และแนวปฏิบัติการแต่งกายชุดไทยประจําชาติ” (Chud Thai : The Knowledge, Craftsmanship and Practices of The Thai National Costume) และ “มวยไทย” (Muay Thai : Thai Traditional Boxing) เป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก
.
เนื่องจากชุดไทยและมวยไทย มีคุณค่าและความสําคัญในฐานะมรดกทางวัฒนธรรมที่ควรค่าแก่การอนุรักษ์และส่งเสริมเพื่อต่อยอด สามารถสะท้อนอัตลักษณ์และภูมิปัญญาไทยได้อย่างชัดเจน
.
การขอขึ้นทะเบียนเป็นรายการตัวแทนมรดกวัฒนธรรมที่จับต้องไม่ได้ของมนุษยชาติต่อยูเนสโก จะช่วยสร้างความตระหนักรู้และภาคภูมิใจของคนไทยให้เห็นคุณค่าความสําคัญของมรดกวัฒนธรรมที่มีร่วมกัน กระตุ้นให้เกิดการแลกเปลี่ยนเรียนรู้ นําวัตถุดิบทางวัฒนธรรมของไทยที่มีไปต่อยอด เพื่อเพิ่มมูลค่าให้เกิดการกระจายรายได้สู่สังคมควบคู่ไปกับอนุรักษ์อย่างยั่งยืน
.
อ่านเพิ่มเติม คลิกhttps://www.thaigov.go.th/news/contents/details/80879
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​รัฐบาลเชิญชวนเจ้าของรถตรวจเช็คสภาพรถให้พร้อมก่อนเดินทางช่วงเทศกาลสงกรานต์ ฟรี ณ ศูนย์บริการของภาคีเครือข่ายภาครัฐและเอกชนทั่วประเทศ ตั้งแต่บัดนี้จนถึง 15 เม.ย 67
วันพฤหัสบดีที่ 28 มีนาคม 2567
28/03/2567
​รัฐบาลเชิญชวนเจ้าของรถตรวจเช็คสภาพรถให้พร้อมก่อนเดินทางช่วงเทศกาลสงกรานต์ ฟรี ณ ศูนย์บริการของภาคีเครือข่ายภาครัฐและเอกชนทั่วประเทศ ตั้งแต่บัดนี้จนถึง 15 เม.ย 67
​รัฐบาลเชิญชวนเจ้าของรถตรวจเช็คสภาพรถให้พร้อมก่อนเดินทางช่วงเทศกาลสงกรานต์ ฟรี ณ ศูนย์บริการของภาคีเครือข่ายภาครัฐและเอกชนทั่วประเทศ ตั้งแต่บัดนี้จนถึง 15 เม.ย 67
วันนี้ (28 มีนาคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า เทศกาลสงกรานต์เป็นช่วงวันหยุดยาวที่ประชาชนนิยมเดินทางกลับภูมิลําเนาและมีนักท่องเที่ยวทั้งชาวไทยและชาวต่างชาติเดินทางไปพักผ่อนท่องเที่ยวตามสถานที่ต่าง ๆ ส่งผลให้มีการใช้รถใช้ถนนเป็นจํานวนมาก ซึ่งความพร้อมของตัวรถจึงมีความสําคัญที่จะช่วยสร้างปลอดภัยให้กับผู้ขับขี่
นายคารม กล่าวว่า รัฐบาล โดยกรมการขนส่งทางบก กระทรวงคมนาคม ได้ร่วมกับภาคีเครือข่ายทั้งภาครัฐและเอกชน จัดกิจกรรม “ตรวจรถฟรี ขับขี่ปลอดภัย” เพื่อให้บริการตรวจสภาพความพร้อมของรถยนต์และรถจักรยานยนต์เบื้องต้นก่อนเดินทาง กว่า 20 รายการ โดยไม่คิดค่าบริการ เช่น การตรวจระบบเบรก สภาพยาง การทํางานของเครื่องยนต์ ระดับน้ํามันเครื่องและความสกปรกของน้ํามันเครื่อง หม้อน้ําและรอยรั่ว ไส้กรองอากาศ การทํางานของไฟส่องสว่างและไฟสัญญาณต่าง ๆ เป็นต้น
“สามารถนํารถยนต์และรถจักรยานยนต์เข้ารับบริการที่ศูนย์บริการของภาคีเครือข่ายภาครัฐและเอกชนทั่วประเทศ ที่มีป้ายประชาสัมพันธ์ “ตรวจรถฟรี ขับขี่ปลอดภัย” ได้ตั้งแต่บัดนี้จนถึงวันที่ 15 เมษายน 2567การตรวจเช็คสภาพรถให้มีความปลอดภัย เป็นส่วนสําคัญในการป้องกันอุบัติเหตุจากการบกพร่องของตัวรถได้อย่างมีประสิทธิภาพ ช่วยลดอุบัติเหตุ และมีความปลอดภัยในชีวิตมากขึ้น”
รัฐบาลไทย-ข่าวทำเนียบรัฐบาล-ธพว. ประกาศเจตนารมณ์ “ไม่รับของขวัญของกำนัลทุกชนิด จากการปฏิบัติหน้าที่” ประจำปี 2567  ยึดมั่นซื่อสัตย์ สุจริต ต่อต้านทุจริต สร้างวัฒนธรรมองค์กรตามหลัก ESG
วันพฤหัสบดีที่ 28 มีนาคม 2567
28/03/2567
ธพว. ประกาศเจตนารมณ์ “ไม่รับของขวัญของกํานัลทุกชนิด จากการปฏิบัติหน้าที่” ประจําปี 2567  ยึดมั่นซื่อสัตย์ สุจริต ต่อต้านทุจริต สร้างวัฒนธรรมองค์กรตามหลัก ESG
ธพว. ประกาศเจตนารมณ์ “ไม่รับของขวัญของกํานัลทุกชนิด จากการปฏิบัติหน้าที่” ประจําปี 2567  ยึดมั่นซื่อสัตย์ สุจริต ต่อต้านทุจริต สร้างวัฒนธรรมองค์กรตามหลัก ESG
27 มีนาคม 2567
ภาพข่าวประชาสัมพันธ์
นายเดชา จาตุธนานันท์ ผู้ตรวจราชการกระทรวงอุตสาหกรรม และประธานกรรมการ พร้อมด้วยคณะกรรมการธนาคาร นายประสิชฌ์ วีระศิลป์ รักษาการแทนกรรมการผู้จัดการ ผู้บริหาร และเจ้าหน้าที่ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมประกาศเจตนารมณ์ “ไม่รับของขวัญของกํานัลทุกชนิด จากการปฏิบัติหน้าที่” ประจําปี 2567 พร้อมร่วมกันกล่าวคําปฏิญาณตนที่จะบริหารและปฏิบัติงานตามภารกิจด้วยความซื่อสัตย์ สุจริต มีคุณธรรม มีความโปร่งใส กล้ายืนหยัดในสิ่งที่ถูกต้องยึดมั่นในจริยธรรมและจรรยาบรรณ ปฏิบัติหน้าที่ด้วยความสุจริต สร้างวัฒนธรรมองค์กรที่โปร่งใส ไม่รับของขวัญของกํานัลและผลประโยชน์ต่าง ๆ ทุกรูปแบบ สอดคล้องตามหลัก ESG ดําเนินภารกิจเป็นมิตรต่อสิ่งแวดล้อม (Environment) รับผิดชอบต่อสังคม (Social) และยึดหลักธรรมาภิบาล (Governance) และเป็นไปตามแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปี 2567 จัด ณ ชั้น 11 อาคารสํานักงานใหญ่ SME D Bank เมื่อวันที่ 27 มีนาคม 2567
รัฐบาลไทย-ข่าวทำเนียบรัฐบาล-โฆษกรัฐบาลประชาสัมพันธ์เฝ้าระวังโรคแอนแทรกซ์ นายกฯ สั่งการติดตามสถานการณ์เพิ่มการเฝ้าระวังโรคทั้งในคนและสัตว์ ดูแลประชาชน ย้ำหากพบโค-กระบือป่วยตายผิดปกติ ให้รีบแจ้งเจ้าหน้าที่
วันพฤหัสบดีที่ 28 มีนาคม 2567
โฆษกรัฐบาลประชาสัมพันธ์เฝ้าระวังโรคแอนแทรกซ์ นายกฯ สั่งการติดตามสถานการณ์เพิ่มการเฝ้าระวังโรคทั้งในคนและสัตว์ ดูแลประชาชน ย้ําหากพบโค-กระบือป่วยตายผิดปกติ ให้รีบแจ้งเจ้าหน้าที่
โฆษกรัฐบาลประชาสัมพันธ์เฝ้าระวังโรคแอนแทรกซ์ นายกฯ สั่งการติดตามสถานการณ์เพิ่มการเฝ้าระวังโรคทั้งในคนและสัตว์ ดูแลประชาชน ย้ําหากพบโค-กระบือป่วยตายผิดปกติ ให้รีบแจ้งเจ้าหน้าที่
วันนี้ (28 มีนาคม 2567) นายชัย วัชรงค์ โฆษกประจําสํานักนายกรัฐมนตรี ประชาสัมพันธ์การเฝ้าระวังโรคแอนแทรกซ์ กรณีสาธารณรัฐประชาธิปไตยประชาชนลาว (สปป.ลาว) พบผู้ป่วยโรคแอนแทรกซ์ 54 ราย และพบสัตว์ป่วยตาย ช่วงเดือนมีนาคม 2567
โดยโฆษกประจําสํานักนายกรัฐมนตรีระบุว่า กระทรวงสาธารณสุข โดยกรมควบคุมโรค ได้ประสานหน่วยงานในพื้นที่เพิ่มการเฝ้าระวังโรคทั้งในคนและสัตว์ โดยเฉพาะด่านช่องทางเข้าออกที่ติดกับประเทศเพื่อนบ้านแล้ว หากพบผู้ป่วยที่มีอาการเข้าได้กับโรคแอนแทรกช์ จะมีการสอบสวนโรคและรายงานสํานักงานสาธารณสุขจังหวัดทันที
สําหรับประชาชน หากพบโค-กระบือป่วยตายผิดปกติ ให้รีบแจ้งหน่วยงานปศุสัตว์ในพื้นที่หรือแจ้งองค์กรปกครองส่วนท้องถิ่น ที่สําคัญ ห้ามสัมผัสเคลื่อนย้ายซากหรือชําแหละเพื่อการบริโภคโดยเด็ดขาด และหากมีประวัติสัมผัสสัตว์ป่วยแล้วมีอาการผิดปกติให้รีบพบแพทย์ ซึ่งโรคนี้สามารถรักษาให้หายได้ด้วยยาปฏิชีวนะ ทั้งนี้ ประเทศไทยไม่มีรายงานพบผู้ป่วยโรคแอนแทรกซ์ตั้งแต่ปี 2544 โดยแอนแทรกซ์เป็นโรคติดเชื้อแบคทีเรียแบบเฉียบพลันจากเชื้อ Bacillus anthracis เป็นโรคติดต่อจากสัตว์สู่คน เกิดหลังสัมผัสเชื้อขณะชําแหละสัตว์ป่วย หรือสัมผัสซากสัตว์ที่ป่วยตาย โดยเฉพาะวัว ควาย หรือสัตว์กินหญ้า มีความเสี่ยงน้อยมากที่จะแพร่โรคจากคนสู่คน
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้สั่งการอย่างเคร่งครัด ผ่านนายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เพื่อติดตามสถานการณ์ เพื่อป้องกันการสาธารณสุขในประเทศไทยให้เข้มงวด เฝ้าระวังสถานการณ์บริเวณชายแดน โดยนายกรัฐมนตรีขอบคุณหน่วยงานที่เกี่ยวข้องที่ช่วยกันดูแลเพื่อสุขภาพที่ดีของคนไทย” นายชัย กล่าว
รัฐบาลไทย-ข่าวทำเนียบรัฐบาล-ปลัดณัฐพลฯ ถกเซ็นทรัลกรุ้ป หารือแนวทางพัฒนาฉลากสินค้ารักษ์สิ่งแวดล้อม ย้ำก.อุตฯ พร้อมให้ความร่วมมือผู้ประกอบการก้าวสู่สังคมคาร์บอนต่ำ
วันพฤหัสบดีที่ 28 มีนาคม 2567
28/03/2567
ปลัดณัฐพลฯ ถกเซ็นทรัลกรุ้ป หารือแนวทางพัฒนาฉลากสินค้ารักษ์สิ่งแวดล้อม ย้ําก.อุตฯ พร้อมให้ความร่วมมือผู้ประกอบการก้าวสู่สังคมคาร์บอนต่ํา
ปลัดณัฐพลฯ ถกเซ็นทรัลกรุ้ป หารือแนวทางพัฒนาฉลากสินค้ารักษ์สิ่งแวดล้อม ย้ําก.อุตฯ พร้อมให้ความร่วมมือผู้ประกอบการก้าวสู่สังคมคาร์บอนต่ํา
วันที่ 26 มีนาคม 2567 นายณัฐพล รังสิตพล ปลัดกระทรวงอุตสาหกรรม หารือความร่วมมือกับ นางบุษบา จิราธิวัฒน์ รองกรรมการผู้จัดการใหญ่ฝ่ายสื่อสารองค์กร บริษัท กลุ่มเซ็นทรัล จํากัด และคณะ เกี่ยวกับการทําฉลากสินค้ารักษ์สิ่งแวดล้อมและ platform การซื้อ-ขายคาร์บอนเครดิต โดยมีนายพลาวุธ วงศ์วิวัฒน์ ผู้อํานวยการกองยุทธศาสตร์และแผนงาน เข้าร่วมด้วย ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
ปลัดกระทรวงอุตสาหกรรม เปิดเผยว่า ทางเซ็นทรัลกรุ๊ปได้เข้ามาหารือเรื่องฉลากสินค้ารักษ์สิ่งแวดล้อมและ platform การซื้อ-ขายคาร์บอนเครดิต ซึ่งเรื่องสิ่งแวดล้อมเป็นประเด็นที่ทั่วโลกกําลังให้ความใส่ใจเป็นอย่างมาก โดยเห็นได้ชัดจากแนวโน้มการซื้อสินค้าของผู้บริโภคที่หันมาให้ความสําคัญกับผลิตภัณฑ์รักษ์โลกรักษ์สิ่งแวดล้อม ทําให้ผู้ผลิตและผู้บริโภคตระหนักเรื่องผลิตภัณฑ์รักษ์โลกรักษ์สิ่งแวดล้อมมากขึ้น
โดยเครือเซ็นทรัลอยู่ระหว่างการพัฒนาฉลากสินค้าเพื่อสร้างการตระหนักรู้ให้กับประชาชน ส่งเสริมการอนุรักษ์สิ่งแวดล้อม ให้ผู้บริโภคสามารถเข้าถึงข้อมูลสินค้าได้สะดวกมากยิ่งขึ้น และยังสามารถตรวจสอบข้อมูลที่เกี่ยวข้องได้ และจะช่วยสร้างความมั่นใจได้ว่าสินค้าที่กําลังจะเลือกใช้นั้นเป็นผลิตภัณฑ์ที่รักษ์ธรรมชาติ นอกจากนี้ เซ็นทรัลกรุ๊ปและเครือข่ายภาคเอกชน อยู่ระหว่างการร่วมกันพัฒนา Platform การซื้อขายคาร์บอนเครดิตสําหรับผู้ซื้อผู้ขายรายย่อยขึ้น ซึ่งคาดว่าจะเป็นประโยชน์กับการส่งเสริมการสร้าง Ecosystem การผลิตและบริโภคสินค้ารักษ์โลกได้เป็นอย่างดี สอดรับกับทิศทางการค้าในบริบทโลกยุคคาร์บอนต่ํา
"กระทรวงอุตสาหกรรมยินดีให้ความร่วมมือและให้คําแนะนํากับเซ็นทรัลกรุ๊ปและผู้ประกอบการภาคเอกชนต่างๆ ในการร่วมกันสร้างกลไกที่จะส่งเสริมให้ประเทศไทยเข้าสู่สังคมคาร์บอนต่ํา และคุ้มครองให้ผู้บริโภคได้ใช้สินค้ารักษ์โลกที่มีคุณภาพได้มาตรฐาน" ปลัดกระทรวงอุตสาหกรรมกล่าว
รัฐบาลไทย-ข่าวทำเนียบรัฐบาล-​เลขานุการรัฐมนตรีฯ ไพลิน ประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ ครั้งที่ 1/2567
วันพฤหัสบดีที่ 28 มีนาคม 2567
28/03/2567
​เลขานุการรัฐมนตรีฯ ไพลิน ประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ ครั้งที่ 1/2567
​เลขานุการรัฐมนตรีฯ ไพลิน ประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ ครั้งที่ 1/2567
วันที่ 27 มีนาคม 2567 นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เข้าร่วมประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) ครั้งที่ 1/2567 โดยมี นายสมศักดิ์ เทพสุทิน รองนายกรัฐมนตรี เป็นประธาน พร้อมด้วย นายวัชรุน จุ้ยจําลอง รองอธิบดีกรมส่งเสริมอุตสาหกรรม คณะผู้บริหาร หน่วยงานที่เกี่ยวข้อง เข้าร่วม ณ ห้องประชุม 521 อาคาร 5 ชั้น 2 สํานักงานสภาพัฒนาการเศรษฐกิจและสังคมแห่งชาติ
โดยระเบียบวาระเรื่องเพื่อทราบ การรายงานความก้าวหน้าการพัฒนาระบบโลจิสติกส์ของประเทศไทย
กระทรวงอุตสาหกรรม ในฐานะฝ่ายเลขานุการของคณะอนุกรรมการพัฒนาระบบโลจิสติกส์อุตสาหกรรม ได้รายงานผลการขับเคลื่อนการพัฒนาระบบโลจิสติกส์ภาคอุตสาหกรรมและการพัฒนาระบบ NSW ในภาคอุตสาหกรรม (ข้อมูล ณ เดือนมกราคม 2567) สรุปการพัฒนาระบบโลจิสติกส์ภาคอุตสาหกรรม จํานวน 3 หน่วยงาน ได้แก่ 1. กรมส่งเสริมอุตสาหกรรม (กสอ.) โครงการเสริมสร้างความสามารถการดําเนินธุรกิจให้กับผู้ประกอบการอุตสาหกรรมด้วยการบริหารจัดการโลจิสติกส์ที่มีประสิทธิภาพอย่างยั่งยืน ภายใต้แผนบูรณาการพัฒนา ด้านคมนาคมและระบบโลจิสติกส์ 2. สํานักงานเศรษฐกิจอุตสาหกรรม (สศอ.) จัดทําแนวทางการพัฒนาอุตสาหกรรมภายใต้กรอบแนวคิด "เศรษฐกิจนําอุตสาหกรรม" โดยสนับสนุนกระบวนการในห่วงโซ่มูลค่า อาทิการผลักดันให้หน่วยงานเจ้าของข้อมูลพัฒนาระบบการจัดเก็บข้อมูลเพื่อเชื่อมโยงและแลกเปลี่ยนข้อมูลในรูปแบบอิเล็กทรอนิกส์ และ 3. การนิคมอุตสาหกรรมแห่งประเทศไทย (กนอ.) ดําเนินโครงการพัฒนาท่าเรืออุตสาหกรรมมาบตาพุด ระยะที่ 3 การพัฒนาพื้นที่ท่าเทียบเรือสาธารณะและพื้นที่หลังท่า เพื่อเพิ่มขีดความสามารถในการรองรับการขนถ่ายกลุ่มสินค้าของเหลวและกลุ่มสินค้าพลังงาน ประกอบด้วย งานในส่วนของพื้นที่ถมทะเล และงานในส่วนของการก่อสร้างท่าเทียบเรือบนพื้นที่ถมทะเล เนื้อที่รวม 1,000 ไร่สาธารณูปโภคพื้นฐาน และแผนการพัฒนา Logistics Park ในโครงการนิคมอุตสาหกรรมอุดรธานี โดยพัฒนา พื้นที่ประมาณ 600 ไร่ ที่อยู่ติดกับเส้นทางรถไฟสายกรุงเทพฯ-หนองคาย เพื่อเป็น ศูนย์กลางการขนส่งสินค้าทางรางและโลจิสติกส์ของอนุภาคลุ่มแม่น้ําโขง อํานวยความสะดวกและลดต้นทุนการขนส่งสินค้าไปยังประเทศในกลุ่ม CLMV และจีนตอนใต้ รวมถึงขนส่งสินค้าทางรางไปยังท่าเรือแหลมฉบังและพื้นที่เขตเศรษฐกิจพิเศษภาคตะวันออก (EEC) และสนับสนุนการเป็นศูนย์กลางการกระจายสินค้าและศูนย์รวบรวมวัตถุดิบทางการเกษตรในกลุ่มจังหวัดภาคอีสานตอนบน
รัฐบาลไทย-ข่าวทำเนียบรัฐบาล-กระทรวงกลาโหม ขอเชิญชวนชายไทย ที่มีคุณสมบัติครบตามเกณฑ์ที่กำหนด สมัครใจรับใช้ชาติ
วันพฤหัสบดีที่ 28 มีนาคม 2567
กระทรวงกลาโหม ขอเชิญชวนชายไทย ที่มีคุณสมบัติครบตามเกณฑ์ที่กําหนด สมัครใจรับใช้ชาติ
กระทรวงกลาโหม ขอเชิญชวนชายไทย
กระทรวงกลาโหม ขอเชิญชวนชายไทย
ที่มีคุณสมบัติครบตามเกณฑ์ที่กําหนด
#สมัครใจรับใช้ชาติ  เข้าเป็นทหารกองประจําการ
สามารถสมัครเป็นทหารได้ในวันตรวจเลือก
ตั้งแต่วันที่ 1 - 12 เมษายน 2567 (ตามหมายเรียก)
รัฐบาลไทย-ข่าวทำเนียบรัฐบาล-รัฐมนตรี อว. “ศุภมาส” ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ มุ่งส่งเสริมด้านการศึกษา ผลักดันให้ต่างประเทศหันมาเปิดตลาดการศึกษาไทย
วันพฤหัสบดีที่ 28 มีนาคม 2567
รัฐมนตรี อว. “ศุภมาส” ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ มุ่งส่งเสริมด้านการศึกษา ผลักดันให้ต่างประเทศหันมาเปิดตลาดการศึกษาไทย
.....
รัฐมนตรี อว. “ศุภมาส” ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ มุ่งส่งเสริมด้านการศึกษา ผลักดันให้ต่างประเทศหันมาเปิดตลาดการศึกษาไทย
เมื่อวันที่ 28 มี.ค. น.ส.ศุภมาส อิศรภักดี รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานที่ประชุมคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ (คพอต.) ครั้งที่ 1/2567 โดยมีปลัดกระทรวงการคลัง ปลัดกระทรวงอุตสาหกรรม ผู้แทนเลขาธิการคณะกรรมการพัฒนาการเศรษฐกิจและสังคมแห่งชาติ ผู้แทนเลขาธิการคณะกรรมการส่งเสริมการลงทุน ผู้แทนประธานสภาอุตสาหกรรมแห่งประเทศไทย ผู้แทนประธานที่ประชุมอธิการบดีแห่งประเทศไทย ผู้แทนนายกสมาคมสถาบันอุดมศึกษาเอกชนแห่งประเทศไทย กรรมการผู้ทรงคุณวุฒิ และผู้บริหารของ อว. เข้าร่วมประชุม
สําหรับวาระการประชุมที่สําคัญ
ได้แก่ การพิจารณาความก้าวหน้าการจัดการศึกษาโดยสถาบันอุดมศึกษาที่มีศักยภาพสูงจากต่างประเทศในประเทศไทย 3 แห่ง ได้แก่ มหาวิทยาลัยซีเอ็มเคแอล (CMKL University) สถาบันการจัดการธุรกิจบริการและการโรงแรมแห่งเอเชีย ด้วยความร่วมมือกับ เลส์ โรชส์ (Asian Institute of Hospitality Management , In Academic Association With Les Roches) และมหาวิทยาลัยอมตะ (Amata University) และการบริหารจัดการสถาบันอุดมศึกษาที่มีศักยภาพสูงจากต่างประเทศในประเทศไทย เพื่อเป็นการส่งเสริมและสนับสนุนการจัดการศึกษาโดยสถาบันอุดมศึกษาที่มีศักยภาพสูงจากต่างประเทศตามคําสั่งหัวหน้าคณะรักษาความสงบแห่งชาติ ที่ 29/2560 เรื่อง การส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ
น.ส.ศุภมาส รัฐมนตรีกระทรวง อว. กล่าวว่า คณะกรรมการฯ ชุดนี้มีความสําคัญในการขับเคลื่อนนโยบายท่านนายกรัฐมนตรีในการสนับสนุนให้สถาบันอุดมศึกษาที่มีศักยภาพสูงจากต่างประเทศมาจัดการศึกษาในประเทศไทย ซึ่งอาจต้องมีการพิจารณาทบทวนในเรื่องเขตพื้นที่ในการจัดการศึกษาและบริบทอื่นให้สอดคล้องกับสถานการณ์การจัดการอุดมศึกษาในประเทศไทย รวมทั้งมีการกําหนดแนวทางการบริหารจัดการสถาบันอุดมศึกษาดังกล่าวภายหลังการได้รับอนุญาตให้จัดการศึกษาในประเทศไทยโดยเพิ่มกลไกการติดตามประเมินผลการดําเนินการ เพื่อกําหนดกลยุทธ์ในการดําเนินงานเชิงรุกต่อไป
#กระทรวงการอุดมศึกษาวิทยาศาสตร์วิจัยและนวัตกรรม
#MHESI
รัฐบาลไทย-ข่าวทำเนียบรัฐบาล-นายกฯ ให้สัมภาษณ์กรณี Entertainment complex จัดการกับเศรษฐกิจสีเทาให้ถูกต้องตามกระบวนการ
วันพฤหัสบดีที่ 28 มีนาคม 2567
28/03/2567
นายกฯ ให้สัมภาษณ์กรณี Entertainment complex จัดการกับเศรษฐกิจสีเทาให้ถูกต้องตามกระบวนการ
และยืนยัน นายจักรภพฯ ต้องเข้ากระบวนการยุติธรรมตามกฎหมาย พร้อมชื่นชมความสัมพันธ์ไทย-สหราชอาณาจักร ยืนยันขยายความร่วมมือการศึกษา การค้าการลงทุน
นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังให้สัมภาษณ์สื่อมวลชน ภายหลังเสร็จสิ้นการกล่าวปาฐกถางาน UK-Thailand Financial Conference ณ โรงแรม Park Hyatt Bangkok โดยระบุว่า รัฐบาลต้องการผลักดันกฎหมาย Entertainment complex ในหลายภาคส่วน กํากับดูแล ปราบปรามเศรษฐกิจสีเทา เพื่อความปลอดภัย ความเหมาะสม และเก็บภาษีได้อย่างถูกต้อง เก็บรายได้เข้าประเทศ โดยนายกฯ กล่าวว่า ถึงเวลาแล้วที่สังคมจะยอมรับว่า สิ่งเหล่านี้เป็นสิ่งที่มีในปัจจุบัน แต่เป็นสิ่งที่ยังผิดกฎหมาย การผลักดันให้ถูกกฎหมาย มีฝ่ายที่ดูแลเฉพาะและเหมาะสมอย่างถูกต้อง เป็นแนวทางที่รัฐบาลต้องการดําเนินการ ซึ่งอาจจะต้องใช้เวลา โดยนายกฯ พร้อมชี้แจ้งกระบวนการทํางานในสภาต่อไป
ในส่วนของ กรณีนายจักรภพ เพ็ญแข ที่จะเดินทางกลับประเทศไทย นายกฯ กล่าวว่า รัฐบาลให้ความสําคัญกับความยุติธรรมอยู่แล้ว หากใครที่มีปัญหาในอดีต เมื่อกลับเข้ามา ต้องเข้าสู่กระบวนการยุติธรรมให้ถูกต้อง ซึ่งต้องติดตามในรายละเอียด ทั้งนี้ เมื่อผู้สื่อข่าวสอบถามถึงประเด็นดังกล่าว ขอใช้คํานี้เป็นหลักว่า ทุกอย่างต้องเข้าสู่กระบวนการยุติธรรม
กรณี งบประมาณ นั้น นายกฯ ระบุว่า ทุกงบประมาณ ทุกรายละเอียด ถึงแม้เรามีการอนุมัติใช้งบประมาณแล้ว ยังจําเป็นต้องพิจารณารายละเอียดของแต่ละโครงการให้เหมาะสม ถูกต้อง คุ้มค่า เหมาะสม และเป็นประโยชน์สูงสุด
กรณีการโยกย้ายตํารวจ นายกรัฐมนตรีขอให้เห็นใจพี่น้องประชาชนทุกคน และขอให้จบเรื่องนี้ เพราะผู้ที่เกี่ยวข้องได้ถูกโยกย้ายไปสํานักนายกรัฐมนตรีแล้ว ในช่วงนี้ขอให้ พล.ต.อ.กิตติรัฐ พันธุ์เพ็ชร์ รักษาการผู้บัญชาการสํานักงานตํารวจแห่งชาติ ได้ทําหน้าที่ปกป้อง ดูแล คุ้มครองความเป็นอยู่ของพี่น้องประชาชน ให้เป็นไปตามกระบวนการยุติธรรม แต่ขอให้ยุติการถาม เพราะได้ชี้แจงหลายโอกาสแล้ว
นายกรัฐมนตรีให้สัมภาษณ์ถึงการเข้าร่วมงาน UK-Thailand Financial Conference ในวันนี้ โดยย้ําถึงการให้ความสําคัญต่อความสัมพันธ์ระหว่างไทยกับสหราชอาณาจักร ซึ่งมีความสัมพันธ์ที่ใกล้ชิดกันในทุกระดับ ตั้งแต่ระดับราชวงศ์จนถึงประชาชน โดยมีนักเรียน/นักศึกษาไทยไปศึกษาต่อยังสหราชอาณาจักรจํานวนมาก นอกจากนี้ ไทยและสหราชอาณาจักรยังมีการแลกเปลี่ยนการลงทุนระหว่างกันเป็นจํานวนมาก ในวันนี้จึงเป็นโอกาสดีที่ได้มาร่วมงาน และเมื่อวาน (27 มีนาคม 2567) นายกรัฐมนตรีได้พูดคุยกับ Lord Dominic Johnson of Lainston CBE รัฐมนตรีช่วยว่าการกระทรวงธุรกิจและการค้าสหราชอาณาจักร เกี่ยวกับการลงทุนข้ามประเทศ การยกเว้นวีซ่า และความตกลงการค้าเสรี (FTA)
รัฐบาลไทย-ข่าวทำเนียบรัฐบาล-รมว.ดีอี เผย AOC 1441 ขยายผลการจับกุม ปิดบัญชีม้ากว่า 87,000 บัญชี
วันพฤหัสบดีที่ 28 มีนาคม 2567
รมว.ดีอี เผย AOC 1441 ขยายผลการจับกุม ปิดบัญชีม้ากว่า 87,000 บัญชี
รมว.ดีอี เผย AOC 1441 ขยายผลการจับกุม ปิดบัญชีม้ากว่า 87,000 บัญชี
วันนี้ (28 มีนาคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม ตอบกระทู้สด ที่รัฐสภา กรณีการปราบปรามอาชญากรรมออนไลน์ ที่สร้างความเสียหายแก่พี่น้องประชาชน ในรูปแบบต่างๆ การหลอกลงทุน แก๊งคอลเซ็นเตอร์ หลอกโอนเงินเพื่อทํางาน หลอกลวงเกี่ยวกับทรัพย์สินดิจิทัล หรือแม้กระทั่งการหลอกซื้อขายสินค้าออนไลน์ และอื่นๆ
นายประเสริฐ หรือ รมว.ดีอี กล่าวว่า การเปลี่ยนแปลงของเทคโนโลยีดิจิทัล ส่งทั้งผลดีและผลเสีย โดยเฉพาะอย่างยิ่งเรื่องปัญหาแก๊งคอลเซ็นเตอร์ จากการได้รับมอบหมายจากท่านนายกรัฐมนตรี ให้ดําเนินการเรื่องนี้อย่างเด็ดขาด โดยได้ดําเนินการแล้วดังต่อไปนี้ เรื่องที่ 1 เรื่องการปราบปราม กระทรวงดีอี ได้ตั้งศูนย์ปฏิบัติการต่อต้านอาชญากรรมออนไลน์ เมื่อวันที่ 1 พฤศจิกายน 2566 เรียกว่าศูนย์ AOC 1441 เป็นศูนย์ One Stop Service ที่ได้บูรณาการการทํางานร่วมกับ ธนาคารแห่งประเทศไทย (ธปท.) สํานักงานป้องกันและปราบปรามการฟอกเงิน(ปปง) กรมสอบสวนคดีพิเศษ(DSI) และสํานักงาน กสทช. จากการเปิดศูนย์ได้มีพี่น้องประชาชนใช้บริการเป็นจํานวนมาก และจากตัวเลขความเสียหายจากคดีอาชญากรรมออนไลน์ที่ผ่านมาตั้งแต่ปี 2565 ถึงปัจจุบัน จากการที่ได้ตั้งศูนย์ AOC 1441 แล้ว ก็มีตัวเลขความเสียหายจากอาชญากรรมออนไลน์ที่ดีขึ้นเรื่อยๆ โดยล่าสุดเมื่อ 26 มีนาคม ได้รับแจ้งจากศูนย์ AOC 1441 ในวันเดียวได้รับแจ้งคดีถึง 930 เรื่อง มูลค่าความเสียหายประมาณ 80 ล้านบาท ยังเป็นเรื่องการหลอกให้ลงทุน เรื่องการข่มขู่ทางโทรศัพท์ เรื่องแอปดูดเงิน ซื้อของไม่ตรงปก และจากการจัดตั้งศูนย์ AOC 1441 ได้มีการขยายผล การจับกุมและมีการปิดบัญชีมาซิมม้าขยายเส้นทางการเงินโดยร่วมกับ DSI และปปง. ได้ทําการปิดบัญชีม้าไปแล้วประมาณ 87,000 บัญชี
ในเรื่องที่ 2 ส่วนของการแจ้งข่าวสารประชาสัมพันธ์สร้างความตระหนักรู้ในเรื่องของอาชญากรรมออนไลน์ ก็ได้เพิ่มช่องทางการรับรู้ให้กับพี่น้องประชาชน โดยผ่านช่องทางศูนย์ประสานงานการแก้ไขข่าวปลอม ในช่องทาง Social Media ต่างๆแล้ว โดยมีประชาชนติดตามประมาณ 20 ล้านคน
เรื่องที่ 3 ได้มีการตั้งศูนย์เฝ้าระวังเว็บไซต์ผิดกฎหมาย ที่มีการทํางาน 7 วันต่อสัปดาห์ตลอด 24 ชั่วโมง ตั้งแต่วันที่ 1 พฤศจิกายน 2566 ถึงช่วงต้นเดือนมีนาคม 2567 ได้ระงับข้อมูลคอมพิวเตอร์ที่เกี่ยวกับอาชญากรรมต่างๆ ไปแล้วประมาณ 30,000 กว่าเว็บไซต์ ซึ่งเป็นตัวเลขที่มากพอสมควร
และสุดท้ายเรื่องความร่วมมือระหว่างประเทศ วันนี้ประเทศไทยโดยกระทรวงดีอี ได้มีการผลักดันเรื่องกรอบการประชุมประเทศในกลุ่มสมาชิกอาเซียน และได้เป็นผู้นํา การตั้งคณะทํางานอาเซียนด้านการป้องกันและปราบปรามปัญหา หลอกลวง ทางสื่อออนไลน์ต่างๆแล้ว ได้ดําเนินการและมีความคืบหน้าไปในทางที่ดี
---------------------------------
รัฐบาลไทย-ข่าวทำเนียบรัฐบาล-กยศ.ประกาศรายชื่อสถานศึกษา 4,184 แห่ง ที่ร่วมการดำเนินงานในปีการศึกษา 2567 พบยกเลิกกิจการ 1 แห่ง ปิดกิจการ 1 แห่ง และถูกเพิกถอน 1 แห่ง พร้อมเปิดระบบให้ยื่นกู้ได้ตั้งแต่ 1 เม.ย. นี้
วันพฤหัสบดีที่ 28 มีนาคม 2567
28/03/2567
กยศ.ประกาศรายชื่อสถานศึกษา 4,184 แห่ง ที่ร่วมการดําเนินงานในปีการศึกษา 2567 พบยกเลิกกิจการ 1 แห่ง ปิดกิจการ 1 แห่ง และถูกเพิกถอน 1 แห่ง พร้อมเปิดระบบให้ยื่นกู้ได้ตั้งแต่ 1 เม.ย. นี้
กยศ. ประกาศรายชื่อสถานศึกษาที่เข้าร่วมการดําเนินงาน ประจําปีการศึกษา 2567 ระดับมัธยมศึกษา อาชีวศึกษา และอุดมศึกษา รวม 4,184 แห่ง ขอให้ผู้ที่ต้องการขอกู้ตรวจสอบรายชื่อสถานศึกษาก่อนยื่นคําขอกู้ และสามารถยื่นขอกู้ยืมได้ตั้งแต่วันที่ 1 เมษายนนี้เป็นต้นไป
กองทุนเงินให้กู้ยืมเพื่อการศึกษา (กยศ.) ประกาศรายชื่อสถานศึกษาที่เข้าร่วมการดําเนินงาน ประจําปีการศึกษา 2567 ระดับมัธยมศึกษา อาชีวศึกษา และอุดมศึกษา รวม 4,184 แห่ง พบสถานศึกษายกเลิกกิจการ 1 แห่ง ปิดกิจการ 1 แห่ง และถูกเพิกถอน 1 แห่ง ขอให้นักเรียน นักศึกษาผู้ที่ต้องการขอกู้ตรวจสอบรายชื่อสถานศึกษาก่อนยื่นคําขอกู้ และสามารถยื่นขอกู้ยืมได้ตั้งแต่วันที่ 1 เมษายนนี้เป็นต้นไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “ขณะนี้ กองทุนฯได้ประกาศรายชื่อสถานศึกษาที่เข้าร่วมดําเนินงานกับกองทุนเงินให้กู้ยืมเพื่อการศึกษาในปีการศึกษา 2567 จํานวนทั้งสิ้น 4,184 แห่ง แบ่งเป็นระดับมัธยมศึกษา 3,062 แห่ง ระดับอาชีวศึกษา 804 แห่ง และระดับอุดมศึกษา 318 แห่ง ในปีนี้มีสถานศึกษายกเลิกกิจการ 1 แห่ง ปิดกิจการ 1 แห่ง และถูกเพิกถอนการเข้าร่วมดําเนินงานกับกองทุนฯ 1 แห่ง เนื่องจากไม่ปฏิบัติตามระเบียบและบันทึกข้อตกลงฯ ทั้งนี้ กองทุนฯได้มีการประชุมสัมมนาผู้บริหารและผู้ปฏิบัติงานกองทุนเงินให้กู้ยืมเพื่อการศึกษา เพื่อเตรียมความพร้อมของผู้บริหารสถานศึกษา อาจารย์ผู้ปฏิบัติงานกองทุนฯประจําสถานศึกษาให้สามารถดําเนินการตามหลักเกณฑ์และขั้นตอนให้กู้ยืมได้อย่างถูกต้องและเป็นไปในทิศทางเดียวกัน ซึ่งสถานศึกษามีหน้าที่เตรียมการให้กู้ยืมเงิน ตรวจสอบคุณสมบัติ สัมภาษณ์ และคัดเลือกนักเรียน นักศึกษาที่สมควรจะได้รับการอนุมัติให้กู้ยืมเงินกู้ยืมเพื่อการศึกษาให้เป็นไปตามระเบียบที่คณะกรรมการกองทุนฯกําหนด รวมถึงประชาสัมพันธ์เผยแพร่กฎ ระเบียบ ประกาศและหลักเกณฑ์ต่างๆ รวมทั้งประกาศรายชื่อนักเรียน นักศึกษาที่ได้รับอนุมัติให้กู้ยืมเงิน ณ บริเวณสถานศึกษาและเผยแพร่ทางสื่อของสถานศึกษา
สถานศึกษาทุกแห่งที่เข้าร่วมดําเนินงานกับกองทุนฯต้องมีการจัดการศึกษาอย่างมีคุณภาพ โดยหลักสูตร/สาขาวิชาต้องได้มาตรฐานตามที่กระทรวงศึกษาธิการ หรือกระทรวงการอุดมศึกษา วิทยาศาสตร์ วิจัยและนวัตกรรม หรือหน่วยงานต้นสังกัดอื่นๆ กําหนด ต้องได้รับการรับรองมาตรฐานและประเมินคุณภาพการศึกษาจากหน่วยงานต้นสังกัด มีความพร้อมด้านระบบเทคโนโลยีสารสนเทศ รวมถึงบุคลากรต้องมีความรู้ ความเข้าใจในการดําเนินงานกองทุนฯอย่างถูกต้องและมีประสิทธิภาพ โดยขอให้นักเรียน นักศึกษาผู้ที่ต้องการขอกู้ตรวจสอบรายชื่อสถานศึกษาก่อนยื่นคําขอกู้ได้ที่เว็บไซต์ www.studentloan.or.th ซึ่งกองทุนฯจะเปิดระบบการให้กู้ยืม (DSL) ยื่นขอกู้ยืมผ่านแอปพลิเคชัน กยศ.Connect ได้ตั้งแต่วันที่ 1 เมษายนนี้เป็นต้นไป” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-กรมบัญชีกลางประเมิน DAD ตรวจสอบภายในภาครัฐระดับดี
วันพฤหัสบดีที่ 28 มีนาคม 2567
28/03/2567
กรมบัญชีกลางประเมิน DAD ตรวจสอบภายในภาครัฐระดับดี
ปลื้ม..กรมบัญชีกลาง ประเมิน DAD ขึ้นแท่นหน่วยงานระดับดีภาครัฐ รับมอบประกาศเกียรติคุณการประกันคุณภาพงานตรวจสอบภายในภาครัฐจากภายนอกองค์กร ประจําปี 2566
ดร. นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด (ธพส.) หรือ DAD Asset Development มอบหมาย นางสาวอัมพรพิลาส วัฒนสุโพธิ์ ผู้อํานวยการอาวุโส ฝ่ายตรวจสอบภายใน เป็นผู้แทนเข้ารับมอบประกาศเกียรติคุณการประกันคุณภาพงานตรวจสอบภายในภาครัฐจากภายนอกองค์กร ประจําปีงบประมาณ พ.ศ. 2566 โดยมี นางแพตริเซีย มงคลวนิช อธิบดีกรมบัญชีกลาง เป็นผู้มอบประกาศเกียรติคุณ ณ ห้องประชุม Galleria ชั้น 1 โรงแรมเบสท์ เวสเทิร์น เขตจตุจักร กรุงเทพมหานคร โดยผลการประเมิน DAD ได้คะแนนอยู่ในระดับ “ดี” ซึ่งเป็นผลมาจากความมุ่งมั่นผลักดันงานตรวจสอบภายในขององค์กร ซึ่งเป็นกลไกในการเสริมสร้างความโปร่งใสและธรรมาภิบาล จึงสามารถให้ความเชื่อมั่น และให้คําปรึกษาในกระบวนการบริหารความเสี่ยง (Risk Management) กระบวนการควบคุมภายใน (Control) และกระบวนการกํากับดูแล (Governance) ได้อย่างมีประสิทธิภาพ และมีการปรับปรุงและรักษาคุณภาพงานตรวจสอบภายในอย่างต่อเนื่อง จึงสะท้อนให้เห็นถึงคุณภาพงานตรวจสอบภายในและการกํากับดูแลที่ดีของ DAD
ทั้งนี้หน่วยงานที่รับผิดชอบการประเมินการประกันคุณภาพงานตรวจสอบภายในภาครัฐจากภายนอกองค์กร คือกรมบัญชีกลาง และคณะกรรมการประเมินผลการประกันคุณภาพงานตรวจสอบภายในภาครัฐ ซึ่งประกอบด้วย ผู้ทรงคุณวุฒิจากภายนอกและผู้บริหารของกรมบัญชีกลาง เป็นผู้พิจารณารับรองผลการประเมิน เพื่อพัฒนาและยกระดับการปฏิบัติงานตรวจสอบภายในภาครัฐให้มีคุณภาพและสอดคล้องกับมาตรฐานสากล รวมถึงบริบทของประเทศ และสร้างมาตรฐานด้านการปฏิบัติงานตรวจสอบภายใน รวมทั้งเสริมสร้างความเชื่อมั่นให้แก่ผู้บริหารและผู้ปฏิบัติงานในหน่วยงานของรัฐ ทั้งด้านประสิทธิภาพ ประสิทธิผลการดําเนินงานว่าสามารถปฏิบัติงานได้บรรลุวัตถุประสงค์และเป้าหมายตามนโยบายของหน่วยงานหรือไม่ เพื่อนําไปสู่การกํากับดูแลองค์กรที่ดี มีธรรมาภิบาลในการบริหารและการปฏิบัติงาน ส่งผลให้เกิดความน่าเชื่อถือกับการบริหารงานของ DAD ต่อไป
รัฐบาลไทย-ข่าวทำเนียบรัฐบาล-“นภินทร” ผุด แคมเปญ “Matching D” จับมือ 4 ปั๊ม-4 ห้าง ยักษ์ใหญ่ ให้พื้นที่ SME ขายสินค้าในปั้มและห้างทั่วประเทศ ย้ำ “มีของ ต้อง มีที่ขาย”
วันพฤหัสบดีที่ 28 มีนาคม 2567
“นภินทร” ผุด แคมเปญ “Matching D” จับมือ 4 ปั๊ม-4 ห้าง ยักษ์ใหญ่ ให้พื้นที่ SME ขายสินค้าในปั้มและห้างทั่วประเทศ ย้ํา “มีของ ต้อง มีที่ขาย”
รมช.พณ. เปิดงาน Matching D จับคู่เจรจาที่ดี กับ DBD ช่วยสร้างอาชีพ ลดรายจ่ายให้ธุรกิจและประชาชน     โดยได้รับความร่วมมือจาก 4 สถานีบริการน้ํามันขนาดใหญ่